עוד לא הגענו
קוראים לך היפה והנשכחת; שרים לך לפעמים ועוד איך; יושב לי על חופך אל מול המים; רוצה לשמוח בך, לא לאבדך; עלייך אני שר אם טוב או רע לי; ונחמה למצוא לך - מנסה; ובך אני נשאר, את יחידה לי; כי אין לי, אין אחרת במקומך; לא, עוד לא הגענו; לפעמים קשה קצת להזיז; לא, עוד לא הגענו; בואו ננסה, בואו נעיז; בים החדשות את נעלמת; קשה להכירך בין גל לגל; פנייך מתעוותים בטלויזיה; ברדיו, ברחוב ובקהל; בלהט וחימה את משתרכת; וריב עיקש נועץ בך להבו; ועם אשר התחיל פתאום ללכת; עדיין לא יודע אם יבוא; לא, עוד לא הגענו...; בינתיים את בלי הרף מתרחבת; וממשיכה לברוא ולהיברא; ולא אני דורך בך את הקשת; ולא אני אהיה לך למורה; כי בך אני נוגע לא נוגע; לא עץ אני שותל בך, אלא שיר; במה עוזר לך שיר אנ'לא יודע; אבל השיר עוזר לי להמשיך; לא, עוד לא הגענו...; 